Friedrich Leopold Graf zu Stolberg

Friedrich Leopold Graf zu Stolberg-Stolberg (født 7. november 1750 i Bramsted i hertugdømmet Holsten, død 5. desember 1819) var en tysk poet født i Holstein, som på den tiden var en del av Danmark.


== Biografi ==
Friedrich Leopold tilhørte en yngre gren av slekten Stolberg. Han var sønn av den danske magistraten og godseieren grev Christian Stolberg. Sammen med sin bror Christian dro han i 1770 til Halle for å studere jus. I tillegg studerte han klassikerne og historie. Deretter studerte de to brødrene i Göttingen, hvor de var prominente medlemmer av Hain, eller Dichterbund, en forening av unge menn som hadde høye mål om frihet for landet og som dyrket tysk poesi. Etter tiden på universitetet dro de til Sveits sammen med Goethe. 
I 1777 ble Friedrich Leopold utnevnt til utsending fra biskopen i Lübeck til hoffet i København, men han stoppet ofte i Eutin for å besøke sin venn fra tiden i Dichterbund, Johan Heinrich Voss. 
I 1782 giftet han seg med Henriette Eleonore Agnes von Witzleben, (født 9. oktober 1761 i Hude), som han også skrev om i sine dikt. Etter seks års godt ekteskap, som gav ham to sønner og to døtre, døde hun en tidlig død 15. november 1788. Friedrich Leopold ble da dansk utsending til hoffet i Berlin. Han inngikk nytt ekteskap med grevinne Sophie Charlotte Eleonore Grafin von Redern (født 4. november 1765 i Berlin, død 8. januar 1842) 15. februar 1790. Med sine to koner hadde han 15 barn til sammen. 
Men sin andre kone dro Friedrich Leopold på bryllupsreise til Tyskland, Sveits og Italia. Denne turen ble av stor betydning for ham, ettersom han ble kjent med den fromme katolske friherre von Droste-Vischering, så vel som med Droste-Vischerings rådgiver, som bodde hos ham, teologen Katerkamp. I 1791 ble han utnevnt til president for Lübecks episkopale rett i Eutin, et embete han frasa seg i 1800, da han trakk seg tilbake til Münster i Westfalen. Ved sitt andre ekteskap fikk han en stor familie, og alle, unntatt den eldste datteren, fulgte farens eksempel og konverterte til den romersk-katolske kirke i 1801. Den eldste datteren, Agnes, var forlovet med den lutherske grev Ferdinand av Stolberg-Wernigerode, men hennes sønn ble katolikk i 1854. Fire sønner og to svigersønner deltok i felttoget mot Frankrike i 1814, en av disse sønnene ble drept i slaget ved Ligny i 1815. 
For konverteringen til katolisismen ble Friedrich Leopold utsatt for sterke angrep fra sin tidligere venn Voss i boka Wie ward Fritz Stolberg zum Unfreien, 1819. Etter å ha bodd en tid fra 1812 i nærheten av Bielefeld flyttet han til sitt gods Sondermühlen nær Osnabrück hvor han så bodde til han døde i 1819.


== Verker ==
Friedrich Leopold Graf zu Stolberg skrev mange oder, ballader, satirer og drama. Her er en liste med noen av hans verker:

Iliaden (1779) oversettelse
Timoleon (1784)
Iambics (1784)
Die Insel (1788)
Balladen (1789)
Reisen (1791)
Platons skrifter (1796–1797) oversettelse
Aeschylus (1802) oversettelse
Ossian (1806) oversettelse
Leben Alfreds der Grossen (1815)
Geschichte der Religion Jesu Christi i 17 bind (mellom 1806 og 1818)Han oversatte også fra Augustins skrifter og oppbyggelige meditasjoner over Bibelen. Disse, så vel som Kjærlighetens lille bok (Büchlein der Liebe) og den polemiske Kurze Abfertigung des langen Schmähschrifts des Hofrats Voss kom ikke ut før etter hans død.
Samlede verker av Friedrich Leopold Graf zu Stolberg kom ut i 20 bind mellom 1820 og 1825. Også brevvekslingen mellom ham og FH Jacobi og mellom ham og Voss er blitt gitt ut. Utvalg av de to brødrenes dikt er gitt ut i August Sauer's Der Göttinger Dichterbund, iii. 

Se ogsåTheodor Menge, Der Graf F. L. Stolberg and seine Zeitgenossen (2 vols, 1862)
JH Hennes, Aus F. L. von Stolbergs Jugendjahren (1876)
the same, Stolberg in den zwei letzten Jahrzehnten seines Lebens (1875)
Johannes Janssen, F. L. Graf zu Stolberg (2 vols, 1877), 2nd ed. 1882
Wilhelm Keiper, F. L. Stolbergs Jugendpoesie (1893).


== Referanser ==


== Kilder ==
Denne artikkelen inneholder stoff fra det frie (public-domain) verket Catholic Encyclopedia.


== Eksterne lenker ==
Stolberg genealogi
Artikkel i Catholic encyclopedia